Ich, Uͤli Meygˀ von Vilingē, beken̄ offenlich mitt disem brieff, das ich uff mentag nach sant Valentins tag, nach Cristi gepurt viertzechēhundtˀ
und sechtzig jar ze Vilingē im̄ dorff an gewenlichˀ richtstatt zu gericht gesessen bin an statt des edln und strengē hern, her Marquarts von Balldegk, ritters, hern ze Schenkenbgˀ, mins gnedigē hern, und von empfelhens wegē des ersamē Hansen Gawensteins, desselbē mins hern obervogts.
und kament fùr mich und das gericht die erbnˀ Heinrich Vogt von Vilingen und Heinrich Kalt, anstatt und in vogts wise Belinē Alapfferin,
gastmeisterin ze Kùngsfeld, siner swigˀ, beider sit vˀfùrsprecht nach des gerichts gewonheit, und offnet der genempt Heinrich Vogt durch
sinē fùrsprechē, wie das er der genemptē frow̄e Belinē Alapfferin zuͦ handen ir selbs und ir erben fùr sich und sin erben eins uffrichte₎
kouffs verkoufft und ze kouffē geben hab und gab also dem genemptē Heinrichē Kaltē anstatt und zuͦ irn handen vor mir und dem
gericht ze kouffent einē mùtt kernē gelts jerlichs zins, den er und nach im̄ sin erben der selben Alapferin, irn erben odˀ inhaber dis brieffs
mitt irem willen nū hinfùr alle jar ir uff sant Martins tag davō zù rechtē zins und nach zins recht und gewonheit werē un̄ gon
Brugg in die statt zuͦ irn handen antwùrrtē sollent. und wellent fùr all abgang, fùrwort, mangel, gepresten und inzùg, ouch fùr aller
mengklichs vˀhefften, vˀbietē und entwerē und gantz ane iren kosten und schaden uff von und ab sinen wingarten ze Vilingen an Schleiffē,
zwischent Heini Leners und Hentzman Karlis wingarten gelegē, und uff von und ab einer juchhart akers, gelegen ze Gunten, stost
herab uff die nùwen zelg. die beide stuk, er dem obgen̄ Heinrichen Kalten an statt und zuͦ handen siner swiger, obgen̄t, umb soͤlich nachgemeldet hopptguͦt und zins fùr unbekùmbtˀ eigen zuͦ rechtē behafften underpfanden vor mir und dem gericht bigab und versatzt
mitt soͤlichem underscheid, ob er, der genempt Heinrich Vogt, oder sin erben der genempten koͤufferin, irn erben oder inhaber dis brieffs,
als vor stat, den gemeltē mùtt kernen gelts hinfùr dheins jars uff das zil und in mas, als vor stat, nitt usrichtē, noch antwurtē wie
sich das fuͦgen, und si des dannēthin mitt gewonlichem nachwˀben kosten und schaden haben, liden oder empfachen wurden, den
allen soͤllent und wellent si inē mitt je dem gevallnē zins, ane alle fùrwort, abtragen. und darub̄ mogent die obgen̄t kouͤfferin,
ir erben oder inhaber dis brieffs, als vor stat, in̄ den obgen̄ verkoͤuffer, sin erbē und die genemptē ir underpfand mitt gericht,
recht, geistlichem, weltlichem oder ane, nach zins recht und gewonheit als vil und lang untz inen umb ir den gevallnē zins und dem koste₎,
als vor stat, daruff gangē gnuͦg beschicht, ane iren schaden, so dik das zeschulden kom und gieng, hinfùr den underpfanden vˀtzit ab
soͤllen und wellent der genep̄t Heinrich Vogt und sin erben nach guͦter und billicher notdurfft ufrichtē und besetzen ane geverd
und hievor, noch widˀ dhein ding her an geschriben soͤlle in̄ sin erben, noch die underpfand gantz nùtz fryg sin schirmē noch behelffē
in keinē weg, doch so moge er, der vˀkouͤffer,
und
sin erben den gemeltē mùtt kernē gelts von der genemptē Alapfferin irn erbē un̄
der ꝑson als vor stat widerkouffen und abloͤsen mitt zwoͤlff guldin hoptguͦts, Rinscher. darub̄ ouch der kouff der gemeltē mùtt kernen
geltz geben und beschechē, dero er der vˀkoͤuffer von der jetz gen̄ koͤufferin in sin und siner erbē nutz usgericht und bzalt sie, doch mitt
ergangnē zins, ouch mitt unbezaltem kosten und schaden hinfùr, wen̄ si wellen des inē die koͤufferin, ir erben und in̄haber dis brieffs
ane intrag gestatten soͤllen und wellen, also uff soͤlich offnuḡ und des koͤuffers vˀgicht ward diser kouff, wie vor stat, mitt urteil und
recht vollvˀtiget, vollfuͤrt und bestaͤtiget mitt uffgeben, vˀzichen und inantwurtē, wie das nach recht sitt und gewonheit des ampts uff
Boͤtzberg von billichen beschechen solt und moͤcht ane alle geverd. hiebi sind in gericht gewesen und gezùgen die erbnˀ Ruͦdi Karli, Cuͦntz
Hoffer, Hanns Kilcher, Wˀna Stilli, Hans Riff, Heini Kûrn, Hensli Karli, Hans Sultzer und ander, und des ze warem urkùnd hat der obgn̄t Hans
Gowenstein, obervogt, an statt mins gnedigē hnˀ von Baldegk ꝫcꝭ, sin eigen insigel von des gerichts und min, des richtˀs, bett wegē minē
gnedigen hrnˀ, sin erbē und nachkomē ouch im̄ in allweg ane schaden offenlich gehenkt an disen brieff, der mitt urteil geben ist des tags
und jars als vor stat.